**PREKIŲ VIEŠOJO PIRKIMO – PARDAVIMO SUTARTIS**

2023 m. birželio 30 d. Nr. 77-VP-1497

Vilnius

**SPECIALIOSIOS SĄLYGOS**

**Valstybės įmonė Valstybinių miškų urėdija**,įmonės kodas 132340880, atstovaujama  
generalinio direktoriaus pavaduotojos medienos ruošai ir prekybai vykdančios generalinio  
direktoriaus funkcijas Ramunės Petkevičienės veikiančios pagal 2023-06-23 įsakymą Nr. 77-PP1-  
1014“ (toliau – **Pirkėjas**),

ir

**UAB ,,Spaivikta‘‘,** juridinio asmens kodas 125848070, atstovaujama direktoriaus Tomo Jakšio veikiančio pagal bendrovės įstatus (toliau – Tiekėjas),

toliau kartu vadinami „**Šalimis**“, o kiekviena atskirai – „**Šalimi**“, sudarė šią Prekių viešojo pirkimo – pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas yra **medienos** **granulės (kurui)**  (toliau – **Prekės**) **pirkimas – pardavimas**, 5 (penkios) pirkimo objekto dalys (toliau – **P.o.d.**): Sutartis sudaroma dėl:

1 P.o.d. Medienos granulės (kurui) pirkimas (Anykščių, Panevėžio, Radviliškio regioniniams padaliniams);

2 P.o.d. Medienos granulės (kurui) pirkimas (Biržų, Rokiškio regioniniams padaliniams);

3 P.o.d. Medienos granulės (kurui) pirkimas (Jurbarko, Kazlų Rūdos, Raseinių, Šilutės regioniniams padaliniams);

4 P.o.d. Medienos granulės (kurui) pirkimas (Nemenčinės, Švenčionėlių, Varėnos regioniniams padaliniams);

5 P.o.d Medienos granulės (kurui) pirkimas (Mažeikių regioniniam padaliniui).

Prekių techniniai reikalavimai nurodyti Sutarties Specialiųjų sąlygų 1 priede *„Medienos granulių pirkimo techninė specifikacija“* (toliau – **1 priedas**)*.*

1.2.Konkreti Prekių pristatymo vieta nurodoma užsakymo metu.Prekių pristatymo adresai nurodyti Sutarties Specialiųjų sąlygų 3 priede ,,Prekių pristatymo adresai ir atsakingi asmenys priimti prekes (toliau – 3 priedas).

1.3. Tiekėjas turi pristatyti Prekes įspėjęs Sutarties Specialiųjų sąlygų 1.4. p. nurodytą Pirkėjo kontaktinį asmenį prieš 2 (dvi) darbo dienastelefonu ir / ar elektroniniu paštu*.*

1.4. Prekes priimti ir pasirašyti Prekių perdavimo – priėmimo aktą Pirkėjo įgalioti atsakingi asmenys nurodyti Sutarties Specialiųjų sąlygų 3 priede. Apie įgalioto asmens pasikeitimą Pirkėjas informuoja Tiekėją šios Sutarties rekvizituose nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Už Sutarties vykdymą Tiekėjas skiria atsakingą asmenį: direktorių Apie atsakingo asmens pasikeitimą Tiekėjas informuoja Pirkėją šios Sutarties Specialiųjų sąlygų 1.4 punkte ar Šalių rekvizituose nurodytu Pirkėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis. Pirkėjas perka Prekes pagal poreikį Sutarties Specialiųjų sąlygų 2.3 punkte nurodytais įkainiais*,* **neviršijant Sutarties Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies (jeigu Sutartyje yra nurodyti Prekių preliminarūs kiekiai), nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai. Prekių preliminarūs kiekiai nurodyti Sutarties Specialiųjų sąlygų 1 priede.

2.2. Sutarties maksimali kaina yra:

**1 P.o.d.**

110 400,00 Eur (šimtas dešimt tūkstančių keturi šimtai eurų, 00 ct)*,* neįskaitant PVM. Sutarčiai taikomas 21 proc. dydžio PVM. Sutarties maksimali kaina, įskaitant PVM – 133 584,00 Eur (šimtas trisdešimt trys tūkstančiai penki šimtai aštuoniasdešimt keturi eurai, 00ct).

**2 P.o.d**.

39 000,00 Eur (trisdešimt devyni tūkstančiai eurų, 00 ct) neįskaitant PVM. Sutarčiai taikomas 21 proc. dydžio PVM. Sutarties maksimali kaina, įskaitant PVM – 47 190,00 Eur (keturiasdešimt septyni tūkstančiai šimtas devyniasdešimt eurų, 00ct).

**3 P.o.d**.

81 000,00 Eur (aštuoniasdešimt vienas tūkstantis eurų, 00 ct) neįskaitant PVM. Sutarčiai taikomas 21 proc. dydžio PVM. Sutarties maksimali kaina, įskaitant PVM – 98010,00 Eur (devyniasdešimt aštuoni tūkstančiai dešimt eurų, 00ct).

**4 P.o.d**.

66 000,00 Eur (šešiasdešimt šeši tūkstančiai eurų, 00 ct) neįskaitant PVM. Sutarčiai taikomas 21 proc. dydžio PVM. Sutarties maksimali kaina, įskaitant PVM – 79 860,00 Eur (septyniasdešimt devyni tūkstančiai aštuoni šimtai šešiasdešimt eurų, 00ct).

**5 P.o.d**.

3 600,00 Eur (trys tūkstančiai šeši šimtai eurų, 00 ct) neįskaitant PVM. Sutarčiai taikomas 21 proc. dydžio PVM. Sutarties maksimali kaina, įskaitant PVM – 4 356,00 Eur (keturi tūkstančiai trys šimtai penkiasdešimt šeši eurai, 00ct).

2.3. Prekių įkainiai:

**1 P.o.d.**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vnt.** | **1 (vienos) tonos įkainis EUR be PVM** |
| 1. | Medienos granulės (kurui) Anykščių, Panevėžio, Radviliškio RP | t | 307,00 |

**2 P.o.d**.

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vnt.** | **1 (vienos) tonos įkainis EUR be PVM** |
| 1. | Medienos granulės (kurui) Biržų, Rokiškio RP | t | 307,00 |

**3 P.o.d**.

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vnt.** | **1 (vienos) tonos įkainis EUR be PVM** |
| 1. | Medienos granulės (kurui) Jurbarko, Kazlų Rūdos, Raseinių, Šilutės RP | t | 307,00 |

**4 P.o.d**.

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vnt.** | **1 (vienos) tonos įkainis EUR be PVM** |
| 1. | Medienos granulės (kurui) Nemenčinės, Švenčionėlių, Varėnos RP | t | 307,00 |

**5 P.o.d.**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Mato vnt.** | **1 (vienos) tonos įkainis EUR be PVM** |
| 1. | Medienos granulės (kurui) Mažeikių RP | t | 307,00 |

2.4.Tiekėjui tinkamai įvykdžius Pirkėjo užsakymą (atitinkamos P.o.d.), pristačius Prekes Sutarties Specialiųjų sąlygų 1.2 punkte nurodytiems Prekių gavėjams - Pirkėjo regioniniams padaliniams (toliau – **Pirkėjo RP**), kiekvienas Pirkėjo RP sumoka Tiekėjui pagal Tiekėjo kiekvienam Pirkėjo RP pateiktą e. Sąskaitą už konkretų priimtą Prekių kiekį, pagal Sutarties Specialiųjų sąlygų 2.3 punkte nustatytus įkainius per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka. Tiekėjo pateikiamoje Sąskaitoje kartu su kitais Sutarties Bendrųjų sąlygų 5.7 p. nurodytais duomenimis Tiekėjas privalo nurodyti ir Pirkėjo RP, priėmusio Prekes, tikslų pavadinimą bei Pirkėjo suteiktą šios Sutarties datą ir numerį. *(taikoma visoms P.o.d.)*

2.5. Fiksuoto įkainio perskaičiavimas galimas kas 6 (šešis ) mėnesius nuo Sutarties įsigaliojimo, gavus rašytinį Pirkėjo ar Tiekėjo prašymą. Įkainių perskaičiavimas atliekamas toliau nurodyta tvarka:

- jeigu pagal Valstybės duomenų agentūros duomenis Lietuvos Respublikos metinė infliacija pasiekia 5 (penkis) ar daugiau procentų arba metinė defliacija pasiekia -5 (minus penkis) ar daugiau procentų (naudojamas duomenų šaltinis – http://www.stat.gov.lt).

- Įkainiai perskaičiuojami pagal žemiau pateiktą formulę:

Cpn = Sn x (1 + I / 100)

Cpn – perskaičiuotas Prekėms taikomas įkainis.

Sn – Sutartyje numatytas Prekėms taikomas įkainis.

I – infliacijos arba defliacijos (defliacijos atveju procentas įrašomas su minuso ženklu) dydis procentais.

2.6. Perskaičiuoti įkainiai įsigalioja nuo Šalių rašytinio susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

2.7. Už Prekes, užsakytas iki Šalių rašytinio susitarimo dėl Sutarties pakeitimo (sudaryto dėl įkainių perskaičiavimo) pasirašymo dienos, Pirkėjas apmoka, taikant iki tol galiojusius įkainius, o už Prekes, užsakytas po minėto Šalių rašytinio susitarimo dėl Sutarties pakeitimo pasirašymo dienos, Tiekėjui bus apmokama taikant naujai apskaičiuotus įkainius.

2.8. Atlikus Prekių įkainių perskaičiavimą, Sutarties maksimali kaina nekinta.

2.9. Įkainių perskaičiavimas užfiksuojamas Šalių rašytiniu susitarimu dėl Sutarties pakeitimo, pasirašomu tarp Pirkėjo ir Tiekėjo. Atitinkamai, pakeičiami Prekių įkainiai, nurodyti Sutarties Specialiųjų sąlygų 2.3 punkte.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Sutarties Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 5 (penkias) darbo dienas nuo Pirkėjo pranešimo gavimo dienos.

3.2. Prekės pradedamos tiekti nuo 2023m. rugsėjo 1 dienos ir turi būti patiektos per 5 (penkias) darbo dienas nuo Pirkėjo užsakymo pateikimo Sutarties Specialiosiose sąlygose nurodytu Tiekėjo elektroniniu paštu. Jeigu Tiekėjui yra žinoma, kad Prekės gali būti nepatiektos šiame punkte nustatytu terminu, Tiekėjas turi teisę į Prekių patiekimo termino pratęsimą, tik tuomet, jei konkrečių aplinkybių, dėl kurių Prekių patiekimas Sutartyje nustatyta tvarka bei terminais nėra įmanomas, Tiekėjas objektyviai negalėjo iš anksto numatyti. Kiekvienu tokiu atveju, Tiekėjas raštu nedelsdamas, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša Pirkėjui, pateikdamas minėtų aplinkybių egzistavimo įrodymus. Tiekėjo nurodytas aplinkybes ir įrodymus vertina Pirkėjas. Pirkėjui sutikus pratęsti Prekių patiekimo terminą, Prekių patiekimo termino pratęsimas galimas tik minėtų pagrįstų aplinkybių egzistavimo laikotarpiui, bet ne ilgesniam nei 10 (dešimt) kalendorinių dienų.

3.3. Šalys susitaria, kad Prekių pristatymo terminas, Prekių defektų / trūkumų ištaisymo terminas (Sutarties Specialiųjų sąlygų 3.1, 3.2 p.) yra esminės Sutarties sąlygos.

3.4. Prekių pristatymo vieta, Prekes įgalioti priimti ir pasirašyti Prekių perdavimo – priėmimo aktą Pirkėjo atstovai, jų įspėjimo prieš Prekių pristatymą tvarka nurodyta Sutarties Specialiųjų sąlygų 1 skyriuje. Minimalus vienkartinis užsakomas Prekių kiekis – 5 (penkios) tonos, į 1 (vieną) Prekių tiekimo vietą.

3.5. Pristatydamas Prekes Pirkėjui, Tiekėjas privalo pateikti Sutartyje ir jos Prieduose nurodytus dokumentus bei pateikti Prekių kokybę patvirtinantį dokumentą , kad Prekės sertifikuotos ISO 17225-2 ENplus A1 klase.

3.6. Prekių iškrovimas vykdomasTiekėjo jėgomis ir sąskaita*.*

3.9. Prekių priėmimo metu nustačius, kad daugiau kaip 10 (dešimt) % Prekių partijoje brokuotos, nekokybiškos, Pirkėjas įgyja teisę nepriimti ir / ar grąžinti visą Prekių partiją (arba jos dalį) ir vienašališkai nutraukti Sutartį. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę Sąskaitą, jei Pirkėjo buvo priimta pirminė Sąskaita. Grąžintas Prekes Tiekėjas pasiima savo jėgomis ir savo sąskaita. Nutraukus Sutartį, Tiekėjui negrąžinamas Sutarties įvykdymo užtikrinimas, neatlyginami nuostoliai ir išlaidos, susiję su Sutarties nutraukimu.

**4. PREKIŲ KOKYBĖS GARANTIJA**

4.1. Prekių trūkumų / defektų nustatymo bei šalinimo tvarka, kokybės garantijos taikymo tvarka nustatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.dSutarties maksimalios kainos, įskaitant PVM, jei jis Sutarčiai taikomas.

5.2. Jei Pirkėjas uždelsia atsiskaityti už Tiekėjo tinkamai patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties maksimalios kainos, įskaitant PVM, jei jis Sutarčiai taikomas.

* 1. Tiekėjas supažindina Sutartį vykdysiančius Tiekėjo (ir subtiekejo, jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos ir Dovanų politikos nuostatomis (<https://vmu.lt/korupcijos-prevencija/>) prieš pradedant vykdyti Sutartį.
  2. Jeigu Sutarties vykdymo metu Tiekėjui (subtiekėjui, jeigu jis pasitelkiamas) tampa žinoma prieš Pirkėją nukreiptos korupcinio pobūdžio veikos duomenys, jis nedelsiant apie tai informuoja Pirkėją ir/arba imasi kitų teisėtų ir pakankamų priemonių neteisėtai veikai nutraukti.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – 3 (trys) proc. nuo atitinkamos P.o.d. Sutarties maksimalios kainos be PVM. Sutarties įvykdymo užtikrinimą įrodantis dokumentas pateikiamas Pirkėjui / Pirkėjo atstovui Sutarties Bendrųjų sąlygų 10.4 punkte nurodytu būdu ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus ir Tiekėjui pateikus tinkamą Sutarties įvykdymo užtikrinimą įrodantį dokumentą, nustatytą Sutartyje. Sutartis galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei 24 (dvidešimt keturis) mėnesius nuo Sutarties įsigaliojimo dienos. Sutarties galiojimo metu Sutarties maksimali kaina, nurodyta Sutarties Specialiųjų sąlygų 2.2 punkte, negali būti viršyta.

7.2. Sutartis gali būti pratęsta automatiškai, tomis pačiomis sąlygomis be atskiro rašytinio Šalių susitarimo 1 (vieną) kartą 12 (dvylika) mėnesių, jei nebus išnaudota Sutarties maksimali kaina ir jei nei viena iš Šalių iki Sutarties galiojimo pabaigos likus 1 (vienam) mėnesiui, raštu nepareiškia valios nebetęsti Sutarties. Bendras Sutarties galiojimo laikotarpis (įvertinus jos galimus pratęsimus) negali būti ilgesnis nei 36 (trisdešimt šeši) mėnesiai.

**8. Rėmimasis kitų ūkio subjektų pajėgumais**

8.1. Iki Sutarties vykdymo pradžios Tiekėjas įsipareigoja Pirkėjui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Sutarties Bendrosiose sąlygose nustatyta tvarka ir terminais informuoti Pirkėją apie minėtos informacijos pasikeitimus visu Sutarties vykdymo metu.

8.2. Subtiekėjui (-ams) pageidaujant, Pirkėjas su juo (jais) atsiskaitys tiesiogiai. Apie šią galimybę Pirkėjas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Pirkėjo pranešimo gavimo dienos informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Tiekėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties įvykdymo.

**9. KITOS NUOSTATOS**

9.1. Sutarties Bendrosios sąlygos yra sudėtinė, neatsiejama šios Sutarties dalis. Tiekėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Tiekėjas jas vykdys.

9.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

9.3. Tiekėjas yra registruotas PVM mokėtoju Lietuvos Respublikoje.

9.4.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Pirkėjas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Tiekėjui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

9.5. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai, jeigu Sutartis Šalių pasirašoma rašytiniu parašu popieriuje, arba 1 (vienu) egzemplioriumi, jeigu Sutartis Šalių pasirašoma kvalifikuotu elektroniniu parašu. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

9.6. Jeigu skirtingomis kalbomis surašyti Sutarties tekstai neatitinka vienas kito, tai pirmenybė suteikiama ir Sutartis aiškinama pagal pirmiausia surašytą Sutarties tekstą lietuvių kalba.

**PRIDEDAMA:**

1 priedas – Medienos granulių pirkimo techninė specifikacija.

2 priedas –Sutarties Bendrosios sąlygos.

3 priedas – Prekių pristatymo adresai ir atsakingi asmenys priimti prekes.

4 priedas - Sutarties įvykdymo užtikrinimas, pridedamas po Sutarties pasirašymo (originalas saugomas Centrinėje viešųjų pirkimų informacinėje sistemoje (toliau – **CVP IS**).

Tiekėjo pasiūlymas Pirkimui prie Sutarties atskirai nepridedamas, originalas saugomas CVP IS.

**10. ŠALIŲ ADRESAI IR REKVIZITAI**

|  |  |
| --- | --- |
|  |  |
| |  | | --- | | **Pirkėjas**  **Valstybės įmonė Valstybinių miškų urėdija** | | Įmonės kodas 132340880  PVM mokėtojo kodas LT323408811  Registracijos adresas:  Pramonės pr. 11A-9, 51327 Kaunas  Buveinės adresas:  Savanorių pr. 176, 03154 Vilnius  Bankas AB SEB  a.s. LT  Tel.     |  | | --- | | El. p. info@vmu.lt    Generalinio direktoriaus pavaduotoja  medienos ruošai ir prekybai vykdanti  generalinio direktoriaus funkcijas  Ramunė Petkevičienė |     Pasirašoma el. parašu  Pasirašoma el. parašu | | |  | | --- | | **Tiekėjas**  **UAB ,,Spaivikta‘‘** | | Įmonės kodas 125848070  PVM mokėtojo kodas LT258480716  Registracijos adresas:  Terminalo g.5, Kuprioniškės  Vilniaus rajonas      Bankas AB CITADELE  a.s.  Tel +  El. p. | | Direktorius  Tomas Jakšys | |
|  |  |
|  |  |

Sutarties rengėja: Pirkėjo Viešųjų pirkimų skyriaus 1 pirkimų grupės vyresnioji specialistė

Už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakinga: Pirkėjo Viešųjų pirkimų skyriaus 1 pirkimų grupės vyresnioji specialistė

Už Sutarties vykdymą atsakingas: Pirkėjo Nekilnojamojo turto valdymo skyriaus specialistas

Už Sąskaitų priėmimą atsakingi Sutarties Specialiųjų 3 priede nurodyti asmenys.

Įteikti: Pirkėjo Viešųjų pirkimų skyriui, Nekilnojamojo turto valdymo skyriui.